
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

SERVICIUL BENEFICII SOCIALE
,,În slujba oamenilor”


Nr. 12035/24.09.2018
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
Secțiunea 1

Titlul proiectului de hotărâre

privind aprobarea condițiilor de angajare a asistenților personali ai ai copiilor sau persoanelor adulte încadrate în grad de handicap grav cu asistent personal, conform Legii nr. 448 privind protecția și promovarea drepturilor persoanelor cu handicap grav, republicată, cu modificările și completările ulterioare, din Municipiul Timișoara 
Secțiunea a 2-a

Motivul emiterii proiectului de hotărâre

Prin H.C.L.M.T. nr.218/27.06.2017 s-a înființat Direcția de Asistență Socială a Municipiului Timișoara și s-a aprobarea Organigrama și Statul de funcţii pentru aceasta.

Prin H.C.L.M.T. nr.388/17.10.2017 s-a modificat şi aprobat Organigrama, Statul de Funcţii şi Regulamentul de organizare şi funcţionare ale Direcţiei de Asistenţă Socială a Municipiului Timişoara, precum şi s-a aprobat regulamentele de organizare şi funcţionare ale serviciilor sociale furnizate.
 Prin H.C.L.M.T. nr. 291/22.05.2018 s-au modificat și aprobat Organigrama, Statul de Funcții și Regulamentul de organizare și funcționare ale Direcției de Asistență Socială a Municipiului Timișoara, precum și s-au aprobat regulamentele de organizare și funcționare ale serviciilor sociale furnizate, conform H.G. nr.797/2017 pentru aprobarea regulamentelor cadru de organizare și funcționare ale serviciilor publice de Asistență socială și a structurii orientative de personal.
Prin H.C.L.M.T. nr. 350/06.07.2018 s-a modificat și aprobat Regulamentul de organizare și funcționare al Direcției de Asistență Socială a Municipiului Timișoara.


Angajarea asistentului personal se face în maximum 30 de zile de la depunerea dosarului cu documentele prevăzute. În această perioadă, personalul de specialitate din cadrul Complexului de servicii pentru persoane adulte cu dizabilități efectuează ancheta socială la domiciliul sau reședința persoanei care dorește să se angajeze ca asistent personal, respectiv la domiciliul persoanei încadrate în grad de handicap grav.


Dacă ancheta socială se finalizează cu recomandare în vederea angajării, asistentului personal i se întocmesc contractul de muncă și actul adițional la acesta, referitor la respectarea prevederilor art. 38 lit. b) din Legea nr. 448/2006 privind protecția și promovarea drepturilor persoanelor cu handicap grav, republicată, cu modificările și completările ulterioare.


Persoanalul de specialitate din cadrul Complexului de servicii pentru persoane adulte cu dizabilități se autosesizează, răspunde la sesizări/reclamații, constată că familia sau reprezentantul legal al persoanei cu handicap grav nu asigură sau încalcă drepturile persoanei cu handicap. Acest lucru se realizează prin rapoartele de monitorizare semestriale (sau ori de câte ori este necesar) întocmite de personalul de specialitate din cadrul Complexului de servicii pentru persoane adulte cu dizabilități – Serviciul la domiciliu destinat persoanelor adulte cu dizabilități prin asistent personal.


Prelungirea contractului individual de muncă încheiat pe durată determinată se va face ca urmare a monitorizărilor, respectiv recomandărilor făcute de către personalul de specialitate din cadrul Complexului de servicii pentru persoane adulte cu dizabilități – Serviciul la domiciliu destinat persoanelor adulte cu dizabilități prin asistent personal. 

2.Schimbari preconizate și rezultate așteptate: 
1.Aprobarea condițiilor  de angajare a asistenților personali ai ai copiilor sau persoanelor adulte încadrate în grad de handicap grav cu asistent personal, conform Legii nr. 448 privind protecția și promovarea drepturilor persoanelor cu handicap grav, republicată, cu modificările și completările ulterioare, din Municipiul Timișoara, conform Anexei.

3.Alte informatii - nu este cazul

4.Concluzii

Pentru motivele expuse mai sus, propunem aprobarea condițiilor de angajare a asistenților personali ai ai copiilor sau persoanelor adulte încadrate în grad de handicap grav cu asistent personal, conform Legii nr. 448 privind protecția și promovarea drepturilor persoanelor cu handicap grav, republicată, cu modificările și completările ulterioare, din Municipiul Timișoara.

